
Здравейте. Възможно ли е да се открие дружество в Република България, като капиталът се внесе в чуждестранна банка? Например германски клиент да си внесе в Германия капитала и с тази бележка ще може ли пред търговския регистър да стане вписването, или задължително капиталът трябва да се внесе в българска банка?


 

Откриване на дружество чрез внасяне на капитал в чуждестранна сметка
====================================================================

 

Въпросът идва на база факта, че масово се отказва откриването на набирателни сметки от чуждестранни граждани покрай новия закон за изпиране на пари. А това прави невъзможно учредяването на дружество, ако не може да се внесе капитала. Резонно изниква въпросът дали е възможно в чужбина да се внесе капиталът.




Здравейте,


при внасяне на капитала на дружество се открива набирателна сметка в българска банка, като не ми е известно как стои въпросът с банки в чужбина. При откриване на сметката в българска банка се изисква и представяне на учредителен протокол и учредителен акт на новото дружество, като въпросните изисквания се съмнявам да бъдат спазени в чужбина. 


Поздрави,  

адв. Николина Митова  

0898 303092


